พินัยกรรม
ทำพินัยกรรมกันแล้วหรือยัง?
7 เม.ย. 2559

ทำพินัยกรรมกันแล้วหรือยัง?
การทำพินัยกรรมไม่จำเป็นต้องเป็นคนรวยขั้นเศรษฐีหรือมีทรัพย์สินมากมาย
พวกมนุษย์เงินเดือนอย่างเราๆ นี่ ก็ควรทำพินัยกรรมไว้ ถามว่าจะมีทรัพย์สมบัติอะไรทำพินัยกรรมล่ะ
อย่างน้อยๆ เงินที่จ่ายสมทบเข้ากองทุนประกันสังคมทุกๆ เดือน สะสมเข้าในกองทุนชราภาพ ในกรณีที่ผู้ประกันตนได้ถึงแก่ความตายก่อนที่จะได้รับเงินทดแทนชราภาพ หรือได้รับเงินบำนาญชราภาพ  ประกันสังคมจะต้องจ่ายค่าปลงศพ 4 หมื่นบาท และจ่ายเงินที่สะสมบำเหน็จบำนาญที่ยังค้างอยู่ ส่งมอบคืนให้กับทายาทภายใน 6 เดือน นับตั้งแต่เดือนที่มีสิทธิได้รับเงินนั้น
ทั้งนี้ ทายาทผู้มีสิทธิให้เป็นไปตามกฎหมายแบ่งสิทธิประโยชน์ให้ 3 ส่วน คือ บุตร  คู่สมรส และบิดา-มารดา
แต่หากผู้ประกันตนเป็นคนโสดไม่มีครอบครัว พ่อแม่เสียชีวิตแล้วถ้าไม่เขียนระบุพินัยกรรมไว้ ผลประโยชน์ทั้งหมดจะตกเป็นของกองทุนประกันสังคม  ดังนั้นควรที่จะเขียนพินัยกรรมระบุให้ชัดว่า เราจะให้ใครเป็นผู้รับสิทธิประโยชน์ดังกล่าว